《初冬同诸子载酒白云洞五首 其五》
明代·何吾驺

尘梦劳劳叹独醒，奇情物外与谁争。二仪馀唾山俱响，十步新声客尽惊。

载酒仙亭留寤寐，赏心云壑寄嘤鸣。晚阴细雨漫空至，得似樵君送我情。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。